Natalino Otto

Nasciûo a Coghêuo do 1912 cómme Natale Codognotto e mòrto a Milàn do 1969, o l'é stæto 'n cantànte, produtô e editô muxicâle, e o prìmmo a portâ o Swing in Italia.

 Cariêra 
O l'à incomensòu a cantâ in Ligùria ma ben fîto o l'à dovûo anâ a cantâ in scî vapôri da croxêa insémme, fra i âtri, a-o Joe Sentieri. L'êa lì ch'o l'aveiva descovèrto a mûxica Americann-a di anni 30. Do 1934 o l'incomensa a travagiâ a New York pe 'na radio Italo-Americann-a e, a-o ritórno in Italia, o canta cansoìn inspiræ a-a mûxica Swing. Apreuvo a-o faeto che quelli êan i ténpi de l'outarchîa, e seu cansoìn no poeivan êse trasmisse a-a radio naçionâle, tànto che l'EIAR a e ciamâva "barbara antimusica negra". 

Scibén che e seu cansoìn no pasésan a-a radio, i seu dischi êan diventæ famôxi, coscì cómme a seu colaboraçion co-o méistro Gòrni Kramer, e fâvan balâ tùtta l'Italia tanto che o ciamâvan "il re del ritmo".

 Cîne e Festivàl de Sanrémmo 
O l'à reçitòu in tante pelìcole de sucèsso inti anni 40, cómme prezénpio "Tutta la citta' canta", "La casa senza tempo" e "Carosello del varietà". O l'à parteçipòu a çinque festivàl e o seu mêgio rizultâto o l'é stæto do 1955 co-a cansón "Canto nella valle". Do mæximo anno o s'é maiòu co-a cantante Flo Sandon's e insémme àn avûo 'na figgia, Silvia.

 Anni 60 e mòrte 
Inte questi anni o diventa ascì produtô e o fonda l'etichétta "Telerecord", co-a quæ o ri-pùblica tùtte e seu cansoìn. O l'à lasciòu 'na discogràfia inportante con ciù de 2000 cansoìn tra e quæ e ciù avoxæ són "Biri-eiriei", "Ho un sassolino nella scarpa", "Mamma voglio anch'io la fidanzata", "Birimbo birambo", "Mister Paganini", "Polvere di stelle", "Op op trotta cavallino", "Natalino studia canto", "Lungo il viale", "La classe degli asini", "No Jazz", "Fidanzatina",  e "Laura".

O l'é mòrto a Milan do 1969 pe problêmi de cheu.

 E Cansoìn in Zenéize 
Inti anni 50 e 60 o l'à cantòu ascì tànte cansoìn in zenéize scrîte da-a cóbia Reverberi-Calabrese: "Zeneizinn-a", "Madænn-a" (dedicâ a-a stradda inti caroggi de Zêna), "Bæxinn-a", "A mi o me piaxe", "Ario", "Bòssa figeu", "O pescòu", "Têxo" e "Me son inamoòu de ti" són e ciù conosciûe. Són in patrimònio inportànte da nòstra mûxica, léngoa e coltûa. O l'é stæto segûamente un di ciù inportànti cantanti nasciûi in Ligùria.

 Video in sce Youtube 
 Sciacæ chi pe sentî a canson "Madænn-a"
 Sciacæ chi pe sentî a canson "Baexìnn-a"
 Sciacæ chi pe sentî a canson "Bossa figgeu!"

 Atri progètti  

Otto
Categorîa:Gente de Liguria
Categorîa:Biografìe
Categorîa:Muxica da Liguria